Kreskiñ a ra an niver a vugale e skolioù divyezhek Sant-Brieg, kevredigezhioù oberiant zo er vro met tachennoù a chom da chounit evit ar yezh er vuhez foran.    Bro Sant-Brieg eo ar vro ma komzer ar muiañ ar yezh e Breizh-Uhel. Kresket eo an dregantad a vrezhonegerien e-touez ar rummadoù yaouankañ. Brasoch eo niver skolidi divyezhek tolpad-kêrioù Sant-Brieg eget hini tolpad-kêrioù Montroulez da skouer. Gwriziennet-mat eo ar chelenn divyezhek e Sant-Brieg (an 3e kêr pobletañ eo e Breizh evit dregantad  ar chelenn divyezhek er c'hentañ derez).    Er vro e kaver frammoù evit Breizh a-bezh evel kreizenn stummañ ar gelennerien war ar brezhoneg (ESSM), hag embanner brasañ Breizh (TES) evit al levrioù brezhonek. Enni ez eus ivez ur greizenn Dudi evit ar vugale, staliet abaoe ouzhpenn 20 vloaz. Abaoe pell e kelenner brezhoneg d'an oadourien e Sant-Brieg ivez.    Aet eo ar chelenn divyezhek war-raok, met dre ma chom kreizennet ar chinnig er gêr-benn n'eo ket aes deskiñ ar yezh er vro. Neo  ket emdroet nemeur ar chinnig e-keñver 2004 : ne challer ket deskiñ brezhoneg choazh tro-dro da S.Brieg da skouer. Ha chom a ra an oberoù a denn dar brezhoneg douget gant ar bed kevredigezhel nemetken.    Un digempouez zo etre labour ar bed-se hag ar strollegezhioù tiriadel ma vank politikerezhioù yezh. E-keit-se eo aet ar brezhoneg war-raok un tamm e pep lech e Breizh en 10 vloaz diwezhañ.(Kastell an Duged e Naoned, sinadur Ya d'ar brezhoneg gant Roazhon ha Redon, panellerezh-hent er  Mor-Bihan,...) Sinoù a-du gant ar yezh zo bet merzet abaoe 2004 memes tra gant sinadur kentañ ar garta Ya dar brezhoneg er vro, gant ti-kêr Porzhig.